**55 850 02 Környezetvédelmi-mérés szaktechnikus szakképesítés-ráépülés modulja**

**1661. A Környezetvédelmi mérések megnevezésű, 10872-16 azonosító számú szakmai követelménymodul tartalma:**

**Feladatprofil:**

* Helyszíni szemlét végez
* Helyszínrajzot készít
* Helyszíni vizsgálatokat végez
* Hidrometeorológiai méréseket végez
* Mintavételi tervet készít
* Mintát vesz levegőből, füstgázból, vízből, talajból, hulladékból stb
* Mintákat előkészít vizsgálatokra
* Laboratóriumi klasszikus elemzést végez
* Műszert kalibrál
* Laboratóriumi műszeres elemzést végez
* Zaj- és rezgésméréseket végez
* Sugárzást mér
* Mérési adatait feldolgozza: táblázatot, diagramot készít, eredményt számít
* Jegyzőkönyvet, dokumentációt készít
* Informatikai eszközöket, programokat használ
* Részt vesz hatósági ellenőrzéseken, szemléken
* Betartja és betartatja a munkahelyekkel kapcsolatos munkavédelmi utasításokat
* Betartja és betartatja a munkavégzés tárgyi, személyi és szervezési feltételeivel kapcsolatos munkavédelmi követelményeket

**Tulajdonságprofil:**

Szakmai kompetenciák:

*Szakmai ismeretek:*

* A mintavétel helye, szerepe az analízis folyamatában
* Mintavételi hely kiválasztása
* Mintavételi módok szilárd, folyékony és gáz halmazállapotú anyagokhoz
* A minta kezelése, tartósítása, szállítása
* Mintavételi jegyzőkönyv készítése, tartalma
* A meteorológia alapjai, SI mértékrendszer, nem SI egységek
* A mérési módszerek teljesítmény-jellemzői: helyesség, precizitás, szelektivitás, kimutatási határ, mérési tartomány
* Mérési hibák, okaik, csökkentésük
* Mérőeszközök, műszerek használata, kalibrálása
* Zavaró tényezők, összetevők és kiküszöbölésük, hatásuk csökkentése
* Különböző környezetvédelmi adatbázisok (pl. OLM) használata
* Adatok feldolgozásának, ábrázolásának lehetőségei
* Eredmények és azok megbízhatóságának számítása
* Mérések dokumentálása, tartalmi elemek
* Hatástanulmány készítése
* A munkabalesetek és foglalkozási megbetegedések hátrányos következményei
* A munkavédelem fogalomrendszere, szabályozása, munkahelyek kialakítása
* A munkavégzés általános személyi és szervezési feltételei

*Szakmai készségek:*

* Általános mintavevő eszközök használata
* Laboratóriumi eszközök használata
* Mérési adatok számítógépes feldolgozása.
* Olvasott szakmai szöveg megértése
* Munkavédelmi eszközök használata

Személyes kompetenciák:

* Elhivatottság, elkötelezettség
* Kézügyesség
* Precizitás

Társas kompetenciák:

* Határozottság
* Közérthetőség
* Motiválhatóság

Módszer kompetenciák:

* Áttekintő képesség
* Lényegfelismerés (lényeglátás)
* Ismeretek helyén való alkalmazása